b'\n_START_ARTICLE_\nEchague\n_START_PARAGRAPH_\nEchague (Bayan ng Echague) er en kommune i Filippinene. Kommunen ligger p\xc3\xa5 \xc3\xb8ya Luzon og tilh\xc3\xb8rer provinsen Isabela. Folkemengden var i 2015 p\xc3\xa5 79\xc2\xa0094 innbyggere. Byen er kjent for det lokale og truede spr\xc3\xa5ket yogad, om holdes i hevd her._NEWLINE_Pater Pedro Salgado, en dominikaner, skriver i bind I av sin \xc2\xabCagayan Valley and Eastern Cordillera (1581-1898),\xc2\xbb at Echague tidligere het Camarag, etter et stort tre som det var mange av i omr\xc3\xa5det. Byen ble grunnlagt i 1752, og ble kirelig sett satt under den hellige Josefs vern den 12. mai \xc3\xa5ret etter. Misjon\xc3\xa6rene foors\xc3\xb8kte senere \xc3\xa5 flytte byen fra elven Cagayans bredder til et sted ti kilometer unna, ved elven Ganano. Men det ville ikke befolkningen v\xc3\xa6re med p\xc3\xa5; jorden var mer fruktbar langs Cagayan. Men i 1776 ble de flyttet under tvang. S\xc3\xa5, 72 \xc3\xa5r etter, vendte folket tilbake til Camarag, n\xc3\xa5 kalt Echague, etter Rafael de Echag\xc3\xbce y Bermingham, den spanske generalguvern\xc3\xb8r da.'